wickkiey/tamil-wikipedia-markdown huggingface dataset:
# அ. நாகலிங்கம்


**அருணாசலம் நாகலிங்கம்** (25 பெப்ரவரி 1901 - 19 மார்ச் 1979) என்பவர் இலங்கையின் வடமாகாணத்தில் காரைநகரில் பிறந்து மலேசியாவில் வாழ்ந்த தமிழறிஞரும் எழுத்தாளரும் ஆவார். இவர் ஈழத்து வாழ்வை ஒட்டிய சாம்பசிவம்-ஞானாமிர்தம் அல்லது நன்னெறிக் களஞ்சியம் என்ற புதினத்தை 1927-ஆம் ஆண்டில் எழுதி வெளியிட்டமைக்காக அறியப்படுகிறார்.  

## வாழ்க்கைக் குறிப்பு
1901-ஆம் ஆண்டில் யாழ்ப்பாணம், காரைநகரில் சம்பந்தர்கண்டி என்ற இடத்தில் கணபதிப்பிள்ளை அருணாசலம் என்பவருக்கு மூன்றாவது பிள்ளையாகப் பிறந்தவர் நாகலிங்கம். காரைநகர் அமெரிக்க மிசன் தமிழ், ஆங்கிலப் பள்ளியிலும், பின்னர் காரைநகர் இந்துக் கல்லூரியிலும் கல்வி பயின்றார். இவரது தந்தை வேளாண்மைக் குடும்பத்தில் பிறந்தவர். ஊர்காவற்றுறை துறைமுகத்தில் வந்திறங்கும் பொருட்களை வாங்கி கண்டி போன்ற இடங்களுக்குக் கொண்டு சென்று விற்பனை செய்து வந்தார். சமூக சேவையாளரும் ஆவார். 1930களில் காரைநகர் ஐயனார் கோயிலைப் புதுப்பித்தார்.  

அக்காலத்தில் மலேசியாவில் நெகிரி செம்பிலான் மாநிலத்தில் கோலா பிலா நகரில் ஒப்பந்தக்காரராகப் பணியாற்றிய இவரது உறவினர் டி. கோவிந்தசாமி என்பவரே நாகலிங்கத்தை மலேசியாவுக்குச் செல்லத் தூண்டியவர். தனது 19ஆவது அகவையில் நாகலிங்கம் மலாயாவுக்குப் புலம் பெயர்ந்தார். தாய்ப்பிங் ஏழாம் எட்வர்டு அரசர் பாடசாலையில் கல்வி பயின்று மலாயா திறைசேரியில் எழுத்தராகப் பணியில் சேர்ந்தார்.  

## சமூகப் பணி
மலேசியாவில் கோலா பிலா நகரில் கந்தசுவாமி கோவிலைப் புனரமைக்க உதவிகள் புரிந்தார். அத்துடன் அவர் காந்தியவாதியாகவும் திகழ்ந்தார். கதர் உடுப்பு அணிய அனைவரையும் தூண்டினார். கோலா பிலா நகரின் தமிழ்ப் பள்ளியின் ஆரம்ப உறுப்பினர்களில் ஒருவராக இருந்தார். நாடகங்களில் தோன்றி நடித்ததாக கலையரசு சொர்ணலிங்கம் அவர்கள் தனது அஞ்சலிக் குறிப்பு ஒன்றில் தெரிவித்துள்ளார்.  

## குடும்பம்
1928 ஆம் ஆண்டில் ஞானாமிர்தம் என்ற அமிர்தரத்தினம் அழகக்கோன் (23.06.1910 – 07.12.1988) என்பவரைக் காதலித்துத் திருமணம் புரிந்தார். இவர் யாழ்ப்பாணம், உரும்பிராய், மற்றும் நவாலியைச் சேர்ந்தவர். தனது புதினத்தின் பாத்திரப் பெயர்களையும் தனது மனைவியின் பெயரிலேயே புனைந்தார். நாகலிங்கத்தின் ஏனைய சகோதரர்களும் பின்னர் மலாயாவுக்குப் புலம் பெயர்ந்தனர். இரண்டாம் உலகப் போரின் போது இவர் திறைசேரியில் இருந்து மருத்துவமனை நிருவாகத்துக்கு மாற்றப்பட்டார்.  

இக்காலகட்டத்தில் சுபாஸ் சந்திர போசின் உரைகளைத் தமிழில் மொழிபெயர்த்தார்.  

## இலங்கை திரும்பல்
உலகப் போர் முடிவடைந்த பின்னர் 1947 ஆம் ஆண்டில் காரைநகர் திரும்பினார். இவரது ஏழு பிள்ளைகளில் கடைசி இருவரும் யாழ்ப்பாணத்தில் பிறந்தார்கள்.  

மலாய ஓய்வூதியம் பெற்றுக் கொண்டு யாழ்ப்பாணத்தில் பல சமூக சேவைகளில் தன்னை இணைத்துக் கொண்டார். காரைநகர் சிவன் கோவில் 1968 இல் புனரமைக்கப்பட்ட போது அதன் கூட்டுச் செயலராக இருந்தார்.  

## எழுதிய நூல்கள்
- சாம்பசிவம்-ஞானாமிர்தம் அல்லது நன்னெறிக் களஞ்சியம் (1927)
# நிகழ்வெண் செவ்வகப்படம்



புள்ளியியலில், **நிகழ்வெண் செவ்வகப்படம்** (*Histogram*) என்பது தரவுகளின் பரவலைத் துல்லியமாகக் காட்சிப்படுத்தும் ஒர் விளக்கப்படம் ஆகும். இது ஒரு தொடர் மாறியின் நிகழ்தகவு பரவல் மதிப்பீட்டைக் காட்சிப்படுத்துகிறது. அதாவது ஒரு தரவு அல்லது மாறியின் மதிப்பு எத்தனை தடவைகள் நிகழ்ந்தன என்பதை இந்த வரைபடம் எடுத்துரைக்கிறது. என்ன மதிப்புகள் அதிகம் இடம்பெற்றன என்பதை எளிதாக கண்டுபிடிக்கவும், மதிப்புகள் என்ன நிகழ்தகவு கோட்டில் நிகழ்ந்தன போன்ற கேள்விகளுக்கு பதில் தரவும் இவை உதவுகின்றன. நிகழ்வெண் செவ்வகப்படமானது கார்ல் பியர்சனால் அறிமுகப்படுத்தப்பட்டது.  

செவ்வகப்படங்கள் இரு மாறிகளின் தொடர்பைக் காட்சிப்படுத்துகின்றன; நிகழ்வெண் செவ்வகப்படங்களோ ஒரு மாறியின் மதிப்புகளை காட்சிப்படுத்துகின்றன. நிகழ்வெண் செவ்வகப்படம் வரையுமுன்னர் தரவினை நிகழ்வெண் அட்டவணையாக அமைக்க வேண்டும். நிகழ்வெண் அட்டவணையிலுள்ள இடைவெளிகள் தொடர்ச்சியானவையாகவும், அடுத்தடுத்தவையாகவும், பெரும்பான்மை சமவளவானவையாகவும், மேற்படிதல் அற்றவையாகவும் இருத்தல் அவசியம்.  

இடைவெளிகள் சமவளவினதாக இருக்கும்போது ஒவ்வொரு இடைவெளியின் மீதும் அவ்விடைவெளிக்குரிய நிகழ்வெண்ணுடன் விகிதசமனான நீளமுடைய செவ்வகங்கள் வரையப்படுகின்றன. இடைவெளிகள் சமமானவையாக இல்லையென்றால் அவற்றின் மீது வரையப்பட்ட செவ்வகங்களின் பரப்பளவுகள், அந்தந்த இடைவெளிக்குரிய நிகழ்வெண்களுக்கு விகிதசமனாக இருக்கும். இடைவெளிகள் தொடர்ச்சியானவையாக இருப்பதால் நிகழ்வெண் செவ்வகப்படத்தின் செவ்வகங்கள் அடுத்தடுத்த செவ்வகங்கள் ஒன்றையொன்று தொட்டவாறு இருக்கும். மேலும் இவ்வமைப்பு எடுத்துக்கொள்ளப்பட்ட மாறி தொடர்ச்சியானது என்பதைக் காட்டுகிறது.
# படிமம்:ANagalingam.jpg

மூலம்: தமிழ்நெட், மே 21, 2011  

## நியாயமான பயன்பாடு
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 05:13, 16 சூலை 2011 (UTC)
# தேசிய அனல் மின் நிறுவனம்

#### கூட்டு நிறுவனங்கள்/துணை நிறுவனங்கள்
1. பிலாய், சத்தீஸ்கர்- 574 மெகாவாட்
1. துர்காபூர், மேற்கு வங்காளம் - 3.160
1. IGSTPP ஜாஜிநகர், அரியானா - 1,500
1. ஜாபூவா, மத்தியப் பிரதேசம் - 600
1. மேஜா, உத்தரப் பிரதேசம் - 1,320
1. BRBCL நபிநகர், பீகார் - 1,000
1. NTECL, வல்லூர், தமிழ்நாடு - 1,500
1. ரூர்கேலா, ஒடிசா - 370
1. THDC குர்ஜா, உத்தரப் பிரதேசம் - 1320
: மொத்தம் 8,344  

## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
# அஸ்பார்டிக் அமிலம்



**அஸ்பார்டிக் அமிலம்** (Aspartic acid) (அ) **அஸ்பார்டிக் காடி** [குறுக்கம்: Asp (அ) D; அஸ்பார்டிக் அமிலம் (அ) அஸ்பரஜின் அமினோ அமிலத்தை குறிக்கும் மற்றொரு குறுக்கம்: Asx or B] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HOOCCH(NH<sub>2</sub>)CH<sub>2</sub>COOH. இது ஒரு **அத்தியாவசியமற்ற அமினோ அமிலமாகும்**. இது விலங்குகளினால்/மனிதர்களால் தயாரிக்கப்படக்கூடியது. இதன் குறிமுறையன்கள்: GAU மற்றும் GAC. அஸ்பார்டிக் அமிலத்தின் கார்பாக்சிலேட் எதிரயனி, உப்பு மற்றும் மணமியங்கள் "அஸ்பார்டேட்" என்றழைக்கப்படுகின்றன. அஸ்பார்டிக் அமிலமும், குளுடாமிக் அமிலமும் அமிலத் தன்மை உள்ள அமினோ அமிலங்களாகும் (காடி பிரிவுறும் எண், pKa = 4).
# சிஸ்டீன்



**சிஸ்டீன்** (Cysteine) [குறுக்கம்: Cys (அ) C] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)CH<sub>2</sub>SH. இது ஒரு **அத்தியாவசியமற்ற அமினோ அமிலமாகும்**. இது விலங்குகளின் உடலிலும் மனிதர்களின் உடலிலும் விளைகின்ற ஒன்று. இதன் குறிமுறையன்கள்: UGU மற்றும் UGC. மின் முனைவற்ற தயோல் தொகுதியை பக்கத் தொடராக கொண்டுள்ளதால், சிஸ்டீன் அமினோ அமிலமானது நீர்நாட்டமுள்ள அமினோ அமிலமாகக் கருதப்படுகிறது.  

**கவனிக்க**: *சிஸ்டைன் என்னும் "இருபடி அமினோ அமிலம்", இரண்டு சிஸ்டீன் அமினோ அமிலங்கள் ஆக்சிசனேற்றம் அடைவதனால் உருவாகும் இருசல்பைடு ஈதல் பிணைப்பைக் கொண்டது.*
# சிஸ்டைன்



**சிஸ்டைன்** (Cystine) என்னும் "இருபடி அமினோ அமிலம்", இரண்டு சிஸ்டீன் அமினோ அமிலங்கள் உயிர்வளியேற்றம் அடைவதனால் உருவாகும் இருசல்பைடு ஈதல் பிணைப்பைக் கொண்டது. இதனுடைய வாய்பாடு: (SCH<sub>2</sub>CH(NH<sub>2</sub>)CO<sub>2</sub>H)<sub>2</sub>. இது, 247-249 °செ வெப்பநிலையில் உருகும் தன்மைக் கொண்ட வெண்மையான திடப் பொருளாகும். சிஸ்டைன், இரு புரத மூலகூறுகளுக்கு இடையிலேயும், ஒரு புரதத்திற்குள்ளேயும் இருசல்பைடு பிணைப்புகளை உருவாக்குவதால் புரதங்களின் மூன்றாம்நிலை கட்டமைப்பில் முக்கிய காரணியாக விளங்குகிறது.  

சிஸ்டைனில் உள்ள இருசல்பைடு ஈதல் பிணைப்பு மிக எளிதாக உயிர்வளியிறக்கப்பட்டு தயோல் தொகுதி கொண்ட சிஸ்டீன் அமினோ அமிலமாக உருவாகிறது. இவ்வினையானது தயோல் தொகுதியை கொண்ட மெர்காப்டோஎதனோல் (அ) டைதையோதிரைடோல் ஆகிய வேதிப் பொருட்களால் எளிதாக நிகழ்கிறது.  

**வேதி வினை**: (SCH<sub>2</sub>CH(NH<sub>2</sub>)CO<sub>2</sub>H)<sub>2</sub> + 2 RSH → 2 HSCH<sub>2</sub>CH(NH<sub>2</sub>)CO<sub>2</sub>H + RSSR
# காயம்குளம்



**காயம்குளம்** என்பது இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு நகரம் ஆகும். இந்நகரம் கேரளாவில் காயல் பகுதியில் அமைந்துள்ளது. கேரளாவில் மிக பெரிய மின் உற்பத்தி நிலையங்களில் ஒன்றான தேசிய அனல் மின் நிறுவனம் காயம்குளத்தில் அமைந்துள்ளது. காயம்குளம் ஒரு நகராட்சி ஆகும். கிருஷ்ணபுரம் மாளிகை இவ்வூருக்கு அருகில் உள்ளது. இது பண்டைக்காலத்தில் காயங்குளத்தினை ஆண்ட காயங்குளம் மன்னர்களுடையதாகும்.
# மாவேலிக்கரா



**மாவேலிக்கரா** (mavelikkara) என்பது இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு நகராட்சியாகும். இந்நகரம் அச்சன்கோவில் ஆற்றங்கரையில் ஆலப்புழை மாவட்டத்தின் தெற்குப் பகுதியில் இருக்கிறது. மாவேலிக்கரா தேசிய நெடுஞ்சாலை 47 (NH 47) அருகில் இருக்கிறது. 2001ஆம் ஆண்டு இந்திய மக்கள்தொகை கணக்கெடுப்பின்படி, மாவேலிக்கராவில் மக்கள்தொகை 28,440. மாவேலிக்கரை கேரளத்தின் நகராட்சிகளில் ஒன்று.
# பரப்பளவின் படி பாலைவனங்களின் பட்டியல்

இப்பட்டியல் பரப்பளவின் அடிப்படையில் வரிசைப்படுத்தப் பட்டுள்ள பாலைவனங்களின் பட்டியலாகும்.  
50, 000 ச.கி.மீ க்கும் அதிகமான பரப்பள்ள பாலைவனங்கள் அனைத்தும் பட்டியலிடப்பட்டுள்ளன.  

<></>  

## 50 000km² விட அதிக பரப்பளவைக் கொண்ட பாலைவனங்கள்
| 1 | அண்டார்க்டிக்கா | புவி முனை | <span> </span>13,829,430 | <span> </span>5,339,573 | அண்டார்க்டிக்கா |
| --- | --- | --- | --- | --- | --- |
| 2 | சகாரா | அயன அயல் மண்டலம் | <span> </span>9,100,000+ | <span> </span>3,320,000+ | அல்ஜீரியா, சாட், எகிப்து, லிபியா, மாலி, மவுரித்தானியா, மொராக்கோ, நைஜர், சூடான், துனிசியா, மேற்கு சகாரா |
| 3 | ஆர்க்டிக் | புவி முனை | <span> </span>2,600,000+ | <span> </span> | அலாஸ்கா (ஐக்கிய அமெரிக்கா), கனடா, கிரீன்லாந்து (டென்மார்க்), ஐஸ்லாந்து, உருசியா |
| 4 | அரேபியப் பாலைவனம் | அயன அயல் மண்டலம் | <span> </span>2,330,000 | <span> </span>900,000 | சவுதி அரேபியா, ஜோர்டான், ஈராக், குவைத், கட்டார், ஐக்கிய அரபு எமிரேட்டுகள், ஓமன், யேமன் |
| 5 | கோபி பாலைவனம் | குளிர் பாலைவனம் | <span> </span>1,300,000 | <span> </span>77,000 | இந்தியா, பாகித்தான் |
| 19 | கிப்சன் பாலைவனம் | அயன அயல் மண்டலம் | <span> </span>155,000 | <span> </span>60,000 | ஆத்திரேலியா |
| 20 | சிம்ப்சன் பாலைவனம் | அயன அயல் மண்டலம் | <span> </span>145,000 | <span> </span>30,000 | ஈரான் |
| 24 | மொகாவே பாலைவனம் | அயன அயல் மண்டலம் | <span> </span>65,000 | <span> </span>25,000 | ஐக்கிய அமெரிக்கா |
| 25 | தட்த்-இ லுட் | Very Hot | <span> </span>52,000 | <span> </span>20,000 | ஈரான் |
# விப்ரோ

, சென்னை]]  

**விப்ரோ லிமிடெட்** (, , ) என்பது இந்தியாவில் பெங்களூருவை தலைமையிடமாகக் கொண்டு உலகளாவிய தகவல் தொழில்நுட்ப சேவைகளை வழங்கும் ஒரு நிறுவனமாகும். விப்ரோ 2011ம் ஆண்டு வருவாய் படி இந்தியாவின் மூன்றாவது பெரிய தகவல் தொழில்நுட்ப சேவை நிறுவனமாக உள்ளது; 2011 ஆம் ஆண்டு தகவல் சேவை வழங்குநர்கள் பட்டியலில் உலக அளவில் 31 வது இடத்தில் உள்ளது. இந்நிறுவனம் மூன்று பிரிவுகளில் செயல்படுகிறது: தகவல் தொழில்நுட்பச் சேவைகள், தகவல் தொழில்நுட்பத் தயாரிப்புகள், நுகர்வோர் சேவை மற்றும் விளக்குகள்.  

## வரலாறு
விப்ரோ நிறுவனம் டிசம்பர் 29, 1945 அன்று மும்பையில் மேற்கு இந்திய தயாரிப்புகள் லிமிடெட் எனும் பெயரில், முஹம்மது ஹசம் பிரேம்ஜி மூலம் தொடங்கப்பட்டது. பிறகு இதன் சுருக்கமாக விப்ரோ என அழைக்கப்படுகிறது. ஆரம்பத்தில் இந்நிறுவனம் காய்கறிகள் மூலம் நெய், வனஸ்பதி, சுத்திகரிக்கப்பட்ட எண்ணெய் ஆகிய தயாரிப்புகளை மகாராஷ்டிர மாநிலம் ஜலகோன் மாவட்ட அம்ல்னர் என்னும் ஊரில் தயாரித்து வந்தது. கிஸான் என்ற பெயரிலும், ஒட்டகம் மற்றும் சூரியகாந்தி பூவை குழுமச் சின்னமாக வைத்தது. அன்று முதல் இன்று வரை விப்ரோ தங்களது அனைத்து வியாபாரங்களிலும் சூரியகாந்திப் பூவை குழுமச் சின்னமாக வைத்துள்ளது.  

1966ஆம் ஆண்டு, தனது தந்தையின் மறைவுக்குப் பிறகு, தனது 21ஆவது வயதில் அசிம் பிரேம்ஜி, விப்ரோவின் தலைவராக பொறுப்பெற்றார். 175 நாடுகளில் உள்ள 175+ வாடிக்கையாளர்களுக்கு மென்பொருள் சேவை செய்கிறது.  

### நிர்வாக இயக்குநர்களின் பதவி விலகல் - 2011 ஆம் ஆண்டு
2011 ஆம் ஆண்டு, எதிர்பார்த்த இலாபத்தினை ஈட்டாததற்குக் காரணமாக தானே கொணர்ந்த இரட்டை நிருவாக இயக்குநர் முறையைக் காரணம் காட்டினார் அஜிம் பிரேம்ஜி. அதன் விளைவாக கிரிஷ் மற்றும் சுரேஷ் வாஷ்வானி எனும் இரு நிருவாக இயக்குநர்களில் யாரேனும் ஒருவர் பதவி விலக வேண்டிய சூழலில், ஏற்கனவே பதவியேற்றபோது ஒருவரை ஒருவர் விட்டுக்கொடுப்பதில்லை என்று தாங்கள் கொண்ட கொள்கைப்படி இருவருமே விப்ரோவை விட்டு விலகினர்.அதன் பின்னர் டி கே குரியன் நிருவாக இயக்குநராகப் பதவியேற்றார். விப்ரோவின் நிர்வாக இயக்குநர்களின் பதவி விலகல் செய்தியை முதலில் ஊடகத்திற்குத் தந்தவர் காக்னிசன்ட் நிறுவனத்தின் நிர்வாக இயக்குநரான பிரான்சிஸ் டி சௌசா.  

## நுகர்வோர் சேவை மற்றும் விளக்குகள்
- "விப்ரோவின் நுகர்வோர் சேவை மற்றும் விளக்குகள் "அத்துறையில் பல முன்னணி நிறுவனங்களை வாங்கியுள்ளது. 2004 ஆம் ஆண்டு கேரளாவை அடிப்படையாகக் கொண்ட சந்திரிகா சோப் நிறுவனத்தை வாங்கியது.
- லண்டனின் யார்ட்லி (yardley) நிறுவனத்தின் சோப்பு,வாசனைத் திரவியங்கள் போன்ற பொருட்களின்ஆசிய, மத்திய கிழக்கு, வட ஆப்பிரிக்கா மற்றும் ஆஸ்திரேலியாவின் வியாபாரத்தை 2009 ஆம் ஆண்டு விப்ரோ வாங்கியது.
...  

## மைல்கற்கள்

, சென்னை ]]  
- 1945ல் வெஸ்டர்ன் இந்தியா வெஜிடபிள் பிராடக்ட்ஸ் என்ற பெயரில் தொடக்கம்
- 1946ல் ஐபிஓ
- 1984 விப்ரோ மென்பொருள் நிறுவனம் தொடக்கம்
- மொத்த ஊழியர்கள் எண்ணிக்கை[நவம்பர் 2014] - 154,297
- வருவாய் [மே 31, 2014] - 7.3 பில்லியன்
- நியூயார்க் பங்குச் சந்தையால் 2000ஆம் ஆண்டு பட்டியலிடப்பட்டுள்ளது.
- 2002 விப்ரோ பிபிஓ
# ஹிண்டால்கோ இண்டஸ்ட்ரீஸ்



**ஹிண்டால்கோ இண்டஸ்ட்ரீஸ் லிமிடெட்** (, ) உலகின் மிகப்பெரிய அலுமினிய உற்பத்தி நிறுவனம். இது ஆதித்யா பிர்லா குழுமத்தின் ஒரு துணை நிறுவனமாகும். இந்நிறுவனத்திற்கு ஆண்டொன்றுகு 5 பில்லியன் அமெரிக்க டாலர் விற்பனை நடக்கிறது. மேலும் இங்கு 13.675 பேர் பணிபுரிகின்றனர். ஃபோர்ப்ஸ் 2000 பட்டியலிலும் இடம் பெற்றுள்ளது. ஹிண்டால்கோ உலகின் மிகப்பெரிய அலுமினிய ரோலிங் நிறுவனம் மேலும் ஆசியாவின் முதன்மை அலுமினிய தயாரிப்பு நிறுவனம்.
# கிராஸிம் இண்டஸ்ட்ரிஸ்



**கிராசிம் இன்டஸ்ட்ரீஸ் லிமிடெட்** (|) ஒரு ஆதித்ய பிர்லா குழும நிறுவனம். இது 1948 ல் தொடங்கப்பட்டது. ஆதித்யா பிர்லா குழுமம் 4 கண்டங்கள் முழுவதும் 12 நாடுகளில் 40 நிறுவனங்கள் வாயிலாக செயல்படுகிறது. அதன் முன்னணி நிறுவனங்களில் கிராசிம் ஒன்றாக இருக்கிறது.
# பரநிருபசிங்கம்


**பரநிருபசிங்கம்** அல்லது **பரநிருபசிங்கன்** என யாழ்ப்பாண வரலாற்று நூல்களில் குறிப்பிடப்படுபவன், 1478 ஆம் ஆண்டு முதல் 1519 ஆம் ஆண்டுவரை யாழ்ப்பாண இராச்சியத்தின் மன்னனாக இருந்த ஆறாம் பரராசசேகரனின் மகன் ஆவான். பரராசேகரனின் மூன்று மனைவிகளுள், இரண்டாவது மனைவியாகிய வள்ளியம்மைக்குப் பிறந்தவன் இவன். பரராசசேகரனின் மூத்த மனைவிக்குப் பிறந்த இரண்டு ஆண் மக்களுள் ஒருவன் நஞ்சு கொடுக்கப்பட்டும், மற்றவன் வாளால் வெட்டப்பட்டும் இறந்துவிட பரநிருபசிங்கனே பட்டத்துக்கு உரியவனாக இருந்தான். எனினும், பரராசசேகரனின் மூன்றாம் மனைவியின் மகனான சங்கிலி, பரநிருபசிங்கனை ஏமாற்றி ஆட்சியைப் பிடித்ததாக வரலாற்று நூல்கள் கூறுகின்றன.  

18 ஆம் நூற்றாண்டின் பிற்பகுதியில் எழுதப்பட்ட யாழ்ப்பாணத்தின் வரலாறு கூறும் நூலான யாழ்ப்பாண வைபவ மாலையின் படி, பரநிருபசிங்கம் சிறந்த வீரனாகவும், மருத்துவத்தில் வல்லுனனாகவும் இருந்ததாகத் தெரிகிறது. கண்டியரசனின் மனைவிக்கு வயிற்றுவலி ஏற்பட்டு எவராலும் மாற்றமுடியாமல் போகவே, பரநிருபசிங்கன் கண்டிக்குச் சென்று அந் நோயைத் தீர்த்ததாக வைபவமாலை கூறும். பரநிருபசிங்கனின் தந்தை ஆறாம் பரராசசேகரன் ஆட்சியில் இருந்தபோது, பரநிருபசிங்கனுக்குக் கல்வியங்காடு, சண்டிருப்பாய், அராலி, அச்சுவேலி, உடுப்பிட்டி, கச்சாய், மல்லாகம் ஆகிய ஏழு கிராமங்களைச் சொந்தமாகக் கொடுத்து அதற்குச் செப்புப் பட்டயமும் எழுதிக் கொடுத்ததாகச் சொல்லப்படுகிறது.  

பரராசசேகரனின் மூத்த மனைவியின் மக்கள் இருவரும் இறந்துவிட பரநிருபசிங்கன் பட்டத்துக்கு உரியவன் ஆனான். ஆனால், பரராசசேகரனின் இளைய மனைவி அல்லது வைப்புப் பெண்ணின் மகனான சங்கிலி அரசாட்சியைக் கைப்பற்றிக் கொண்டான். முதலில் பரநிருபசிங்கத்துக்கும் தனக்கும் அரச வருமானத்தில் சரி பாதி எனவும், தான் அரசனாக இருப்பதாகவும், பரநிருபசிங்கம் மந்திரி எனவும் சங்கிலி வாக்களித்தானாயினும், படிப்படியாகத் தனது நிலையை வலுப்படுத்திக்கொண்டு பரநிருபசிங்கத்தை ஏமாற்றிவிட்டான்.  

இதனால் பிற்காலத்தில் சங்கிலியைப் பதவியில் இருந்து இறக்கி யாழ்ப்பாண அரசைக் கைப்பற்றுவதற்காகப் பரநிருபசிங்கம், அக்காலத்தில் இப் பகுதியில் செல்வாக்குப் பெற்று வந்த போத்துக்கீசரின் உதவியை நாடினான். போத்துக்கீசரின் மதமான கத்தோலிக்க மதத்தையும் தழுவிக்கொண்டான். போத்துக்கீசரும் இவனுக்கு அரசுரிமையைப் பெற்றுத்தர வாக்களித்தனர் ஆயினும் அது ஒரு போதும் கைகூடவில்லை.
# 2007 உலக சித்தர்நெறி மாநாடு



**2007 உலகச் சித்தர்நெறி மாநாடு** என்பது மலேசியாவில் உள்ள கோலாலம்பூரில் சித்தர்கள், சித்தர் பாடல்கள், தத்துவம், மருத்துவம் போன்ற தலைப்புகளைப் பற்றி ஆராய்வதற்காக நடைபெற்ற மாநாடு ஆகும். சித்தர் மாநாடுகளில் முதலாவது மாநாடு இதுவாகும். இந்த மாநாட்டின் உள்ளடக்கம் தொடர்பாக விமர்சனங்கள் முன்வைக்கப்பட்டுள்ளன.
# மா. ஜானகிராமன்

**மா. ஜானகிராமன்** (பிறப்பு சூன் 23, 1948) மலேசியாவில் எழுத்தாளர்களுள் ஒருவரான இவர் தேர்ச்சி பெற்ற பொது நிலை ஊழியராவார்.  
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். பெரும்பாலும் நாவல், கட்டுரைகள் எழுதிவரும் அதேநேரம், சமுதாயப் பிரச்சினைகள், தோட்டப்புற இந்தியர்களின் பிரச்சினைகள் குறித்தும் அதிகம் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மேலும் தொழிற்சங்கங்கள் பற்றியும் தொழிலாள்ர் பிரச்சினைகள் பற்றியும் பல அனைத்துலகக் கருத்தரங்குகளில் கட்டுரைகளையும் எழுதியுள்ளார்.
# ஜி. ஜான்சன்

**ஜி. ஜான்சன்** (பிறப்பு: டிசம்பர் 20 1946) மலேசியாவில் எழுத்தாளர்களுள் ஒருவராவார். தரணி மைந்தன் எனும் புனைப்பெயரில் எழுதிவரும் இவர் ஒரு வைத்தியராவார். மேலும் ஜோகூர் மாநிலத் தமிழ் நேசன் இலக்கியப் பேரவையின் தலைவருமாவார்.  
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நெடுங்கதை, கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. அத்துடன் தினமுரசு நாளிதழிலும், தமிழ் நேசன் நாளிதழிலும் மருத்துவக் கேள்வி - பதில் எழுதி வருகிறார்.  

## பரிசில்களும், விருதுகளும்
- டத்தோ பத்மநாதன் இலக்கிய விருது (1994)
- கதைகளுக்கும், கட்டுரைகளுக்கும் பல பரிசுகள் பெற்றதுண்டு.
- மலேசியத் தமிழ் எழுத்துலகம் தளத்தில் ஜி. ஜான்சன் பக்கம்
# 2006 தேசிய சித்த மருத்துவ மாநாடு


**2006 தேசிய சித்த மருத்துவ மாநாடு** என்பது தமிழ் மருத்துவ கழகமும் தமிழ்நாடு சித்த மருத்துவ பட்டதாரிகள் சங்கமும் இணைந்து நடத்திய ஒரு சித்த மருத்துவ மாநாடு ஆகும். இது செப்டம்பர் 25, 26 ம் திகதிகளில் சென்னையில் தமிழ் மொழியில் நடைபெற்றது.  

" சித்த மருத்துவம் தமிழ் மண்ணின் மருத்துவம், தமிழரின் தொல் அறிவியல், தொலைநோக்குச் சித்தாந்தம், நல்வாழ்வுக் களஞ்சியம், பண்பாட்டுப் பொட்டகம், தவிர்க்கமுடியாத கலை, தகர்க்க முடியாத உண்மை." எனக் கூறி இந்த மாநாடு முன்னெடுக்கப்பட்டது.
# நெ. ஜாபர்

**நெ. ஜாபர்** (பிறப்பு: டிசம்பர் 20 1946) மலேசியாவில் எழுத்தாளர்களுள் ஒருவராவார். நெல்லைத் தம்பி எனும் புனைப்பெயரில் எழுதிவரும இவர் ஜோகூர் துறைமுகப் பணியாளராவார்.  

## எழுத்துத் துறை ஈடுபாடு
1955 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் நெ. ஜாபர் பக்கம்
# ரெ. ஜெயலட்சுமி


**ரெ. ஜெயலட்சுமி,** (பி: 1964) மலேசியாவில் எழுத்தாளர்களுள் ஒருவராவர். வெற்றித்திருமகள் எனும் புனையப்பெயரில் நன்கறியப்பட்ட இவர் ஓர் ஆசிரியையும்கூட.  

## எழுத்துத் துறை ஈடுபாடு
1979 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# அஸ்பரஜின்



**அஸ்பரஜின்** (Asparagine) (அ) **அஸ்பரமைடு** [குறுக்கம்: Asn (அ) N; அஸ்பார்டிக் அமிலம் (அ) அஸ்பரஜின் அமினோ அமிலத்தை குறிக்கும் மற்றொரு குறுக்கம்: Asx or B] புரதங்களில் அடிப்படையாக உள்ள 20 அமினோ அமிலங்களில் ஒன்றாகும். இதனுடைய வாய்பாடு: <sub>2</sub>HN-CO-CH<sub>2</sub>-CH(NH<sub>2</sub>)-COOH (அ) C<sub>4</sub>H<sub>8</sub>N<sub>2</sub>O<sub>3</sub>. இது ஒரு **அத்தியாவசியமற்ற ஆல்ஃபா அமினோ அமிலமாகும்**. அஸ்பரஜின் விலங்குகளினால்/மனிதர்களால் தயாரிக்கப்படக்கூடியது. இதன் குறிமுறையன்கள்: AAU மற்றும் AAC. கார்பாக்சமைடு வினை தொகுதியை பக்கத்தொடராகக் கொண்டுள்ளது. அஸ்பரஜின், அஸ்பார்டிக் அமிலத்தின் அமைடு ஆகும். அமைடு தொகுதியானது மின்னூட்டம் இல்லாதது. அஸ்பரஜின் எளிதில் நீர்ப்பகுப்பு வினைக்கு உட்பட்டு அஸ்பார்டிக் அமிலமாக மாறும். இந்த வினையானது, முதுமைப்படுதலுக்கான பல காரணிகளுள் ஒன்றாகக் கருதப்படுகின்றது.
# அம்புஜா சிமென்ட்



**அம்புஜா சிமென்ட் லிமிடெட்** (*Ambuja Cements Limited*) முன்னர் குஜராத் அம்புஜா சிமெண்ட் லிமிடெட் என்று அழைக்கப்பட்டது. இந்தியாவில் ஒரு பெரிய சிமெண்ட் உற்பத்தி செய்யும் நிறுவனம். இதுவே உலகின் இரண்டாவது பெரிய சிமெண்ட் உற்பத்தியாளர்.  

## குறியீடுகள்
இந்நிறுவனத்தின் பங்குகள் மும்பை பங்கு சந்தை மற்றும் தேசிய பங்கு சந்தையில் பட்டியலிடபட்டுள்ளது. இதற்கு ஒதுக்கப்பட்ட குறியீடுகள் பின்வருமாறு  

- முபச: **500425**
- தேபச:**AMBUJACEM**
- புளூம்பர்க்: **ACEM:IN**
- ராய்ட்டர்ஸ்: **GACM.BO**
# குளூட்டமின்



**குளூட்டமின்** (Glutamine) [குறுக்கம்: Gln (அ) Q] என்னும் ஆல்ஃபா - அமினோ அமிலம் புரதங்களில் அடிப்படையாக உள்ள 20 அமினோ அமிலங்களில் ஒன்றாகும். இதனுடைய வாய்பாடு: HOOC-CH(NH2)-(CH2)2-CO-H2N (அ) C5H10N2O3. இது ஒரு **அத்தியாவசியமற்ற அமினோ அமிலமாகும்**. இது விலங்குகளினால்/மனிதர்களால் தயாரிக்கப்படக்கூடியது. இதன் குறிமுறையன்கள்: CAA மற்றும் CAG. குளூட்டாமிக் அமிலத்தில் உள்ள ஹைட்ராக்சில் வினை தொகுதியானது அமைன் தொகுதியால் பதிலீடு செய்யப்படும்போது குளூட்டமின் அமினோ அமிலத்தில் உள்ள அமைடு உருவாகிறது. இதனால், குளூட்டமினை குளூட்டாமிக் அமிலத்தின் அமைடு எனலாம்.
# டிவிஎஸ் மோட்டார்



டி.வி.எஸ் மோட்டார் நிறுவனம் இந்தியாவின் சென்னையை தலைமையிடமாகக் கொண்ட ஒரு பன்னாட்டு மோட்டார் சைக்கிள் நிறுவனமாகும். இது 2018-19ல் in 20,000 கோடிக்கு மேல் (2.9 பில்லியன் அமெரிக்க டாலர்) வருவாய் ஈட்டிய இந்தியாவின் மூன்றாவது பெரிய மோட்டார் சைக்கிள் நிறுவனமாகும். இந்நிறுவனத்தின் ஆண்டு விற்பனை 3 மில்லியன் யூனிட்டுகள் மற்றும் ஆண்டுக்கு 4 மில்லியனுக்கும் அதிகமான வாகனங்கள் உள்ளன. டி.வி.எஸ் மோட்டார் நிறுவனம் 60 க்கும் மேற்பட்ட நாடுகளுக்கு ஏற்றுமதி செய்யும் இந்தியாவின் 2 வது பெரிய ஏற்றுமதியாளராக உள்ளது.  

டி.வி.எஸ் குழுமத்தின் உறுப்பினரான டி.வி.எஸ் மோட்டார் கம்பெனி லிமிடெட் (டி.வி.எஸ் மோட்டார்) அளவு மற்றும் விற்றுமுதல் அடிப்படையில் குழுவின் மிகப்பெரிய நிறுவனமாகும்.  

## வரலாறு
# இராமானுசன் கூட்டுகை


**இராமானுசன் கூட்டுகை ** அல்லது **ராமானுஜன் கூட்டுத்தொகை** (*Ramanujan summation*) முடிவிலா மாறுபட்ட தொடரை ஒரு கூட்டுத்தொகைக்கு ஒதுக்குகிறது, இது கணித மேதை இராமானுசன் கண்டுபிடித்த ஒரு நுட்பம். ஒரு மாறுபட்ட தொடரின் ராமானுஜன் கூட்டுத்தொகை பாரம்பரிய உணர்வு ஒரு தொகை இல்லை என்றாலும், இது வழக்கமான கூட்டல் வரையறுக்கப்படாத இதில் மாறுபட்ட முடிவிலா தொடர், ஆய்வில் அது கணித பயனுள்ளதாக செய்யும் பண்புகளைக் கொண்டிருக்கிறது.  

:<math>\begin{align}  
\frac{f\( 0\) }{2}+f\( 1\) +\cdots+f\( n-1\) +  
\frac{f\( n\) }{2}  
&=\frac{f\( 0\) +f\( n\) }{2}+\sum_{k=1}^{n-1}f\(k\)\\  
&= \int_0^n f(x)\,dx + \sum_{k=1}^p\frac{B_{k+1}}{(k+1)!}\(f^{(k)}(n)-f^{(k)}(0)\)+R_p.  
\end{align}</math>  

ராமானுசன் p முடிவிலியை நோக்கி செல்வதாக கருதி எழுதிய சமன்பாடு  
:<math>  
\sum_{k=1}^{x}f(k)=C+\int_0^x f(t)\,dt+\frac{1}{2}f(x)+\sum_{k=1}^{\infty}\frac{B_{2k}}{(2k)!}f^{(2k-1)}(x),</math>  
மேலுள்ளதில் *C* என்பது வரிசைக்கான ஒரு குறிப்பிட்ட மாறிலி. இதன் தொகையத்தின் (integral) தொடர்பகுப்பும் (analytic continuation) எல்லைகளும் இராமானுசனால் குறிப்பிடப்பெறவில்லை, ஆனால் மேலே உள்ளது போன்றது போன்றதாகக் கருதப்படுகின்றது. இந்த இரண்டு சமன்பாடுகளையும் ஒப்பிட்டு *R* சுழியத்தை நோக்கியும் ,*x* முடிவிலியை நோக்கியும் செல்வத்க கருதினால், பொது வகையானவற்றில் *f*(*x*) என்னும் வகையான சார்பியங்களில், *x*&nbsp;=&nbsp;0 என்னும் மதிப்பில் விரிமை (divergence) இல்லாதபோது:  
:<math>C(a)=\int_0^a f(t)\,dt-\frac{1}{2}f(0)-\sum_{k=1}^{\infty}\frac{B_{2k}}{(2k)!}f^{(2k-1)}(0),</math>  
ஆகும். மேலுள்ளதில் இராமானுசன் <math>a=0</math> என்பது உண்மை என்று முன்கோளாகக் கொண்டார். <math>a=\infty</math> என்று எடுத்துச் சென்றால், பொதுவாகப் பெறப்படும் குவியுறும் (convergent) தொடர் வரிசையைச் சென்றடைவோம். *x*&nbsp;=&nbsp;0 என்னும் மதிப்பில் விரிமை (divergence) எய்தாத சார்பியங்களுக்கு *f*(*x*), நாம் கீழ்க்கண்டவற்றைப் பெறலாம்:  
:<math>C(a)=\int_1^a f(t)\,dt+\frac{1}{2}f(1)-\sum_{k=1}^{\infty}\frac{B_{2k}}{(2k)!}f^{(2k-1)}(1).</math>  

*C*(0) என்பதை விரியுந்தொடர் (divergent sequence) இன் கூட்டுத்தொகைக்கு ஈடாகக் குறிக்கப்பெற்றது. இது கூட்டுகைக்கும் தொகையத்துக்கும் பாலமாக அமைந்தது போன்றது. தெரிந்த விரியுந்தொடரின் சீரரன நீட்சிக்கு, அவர் இராமானுசன் கூட்டுகையைக் கணக்கிட்டார். குறிப்பாக என்பதின் கூட்டுத்தொகை,  

:<math>1+2+3+\cdots = -\frac{1}{12}\ (\Re)</math>  

ஆகும். மேலுள்ளதில் <math>(\Re)</math> என்னும் குறியீட்டு முறை இராமானுசன் கூட்டுகையையைக் குறிப்பிடுகின்றது. இந்தச் சமன்பாடு முதன்முதல் இராமனுசன் கைக்குறிப்பேட்டில் (Notebook) காணப்பட்டது ஆனால் இராமானுசன் கூட்டுகைக்கான குறியீடு என்று தெளிவாக காட்டப்பெறவில்லை.  

இரட்டைப்படை படியங்களுக்கு (powers):  

:<math>1+2^{2k}+3^{2k}+\cdots = 0\ (\Re)</math>  

மேலும் ஒற்றைப்படை படியங்களுக்கு, பெர்னூலி (Bernoulli) எண்கள் வழி ஓர் சமன்பாடு உண்டு:  

:<math>1+2^{2k-1}+3^{2k-1}+\cdots = -\frac{B_{2k}}{2k}\ (\Re).</math>  

இவை இரீமன் இசீட்டா சார்பியத்துடன் (Riemann zeta function)  
ஒத்திணங்கி உள்ளது.  

## குறிப்புதவிகள்
# படிமம்:Sambasivam-Gnanamirtham Cover.jpg


## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.--Kanags <sup>\உரையாடுக</sup> 05:32, 17 சூலை 2011 (UTC)

மூலம்: தமிழ்நெட்
# சாம்பசிவம்-ஞானாமிர்தம் (புதினம்)



**சாம்பசிவம்-ஞானாமிர்தம் அல்லது நன்னெறிக் களஞ்சியம்** என்பது 1927 ஆம் ஆண்டில் மலேசியா, கோலாலம்பூரில் வெளியிடப்பட்ட ஒரு தமிழ் புதின நூல் ஆகும். யாழ்ப்பாணத்தில் இருந்து பிரித்தானிய மலேயா, மற்றும் சிங்கப்பூர் புலம்பெயர்ந்தவர்களில் வாழ்க்கையை அடிப்படையாகக் கொண்டு அ. நாகலிங்கம் இதனை எழுதியிருந்தார். ஈழத்தில் இருந்து புலம்பெயர்ந்தவர்களின் முதல் இலக்கியப்படைப்புகளில் ஒன்றாக இது கருதப்படுகிறது.  

ஈழத்தில் இருந்து வெளியான புதின நூல்களில் முதன் முறையாக சித்திரங்கள் வரையப்பட்டு வெளிவந்த புதினம் இதுவே. 344 பக்க நூலில் மொத்தம் 11 பக்கங்களில் கதைக்கேற்பச் சித்திரங்கள் வரையப்பட்டிருந்தன.  

## ஆசிரியர்
ஆசிரியர் அருணாசலம் நாகலிங்கம் (1901 - 1979) யாழ்ப்பாணத்தில் இருந்து மலாயாவுக்குப் புலம் பெயர்ந்தவர். இந்நூலின் விற்பனையில் இருந்து பெறப்பட்ட பணத்தை தனது பிறந்த ஊரான காரைநகரில் தண்ணீர்த் தாங்கி ஒன்றை நிறுவுவதற்காகப் பயன்படுத்தப் போவதாக ஆசிரியர் நூலில் குறிப்பிட்டுள்ளார். நெகிரி செம்பிலான் மாநில சுல்தான் சேர் முகம்மது ஷா இதற்கு நிதியுதவியும் வழங்கியுள்ளார்.  

## நூலில் அணிந்துரைகள் வழங்கியவர்கள்
- காரைநகர் நாகமுத்துப் புலவர்
- சென்னை உயர்நீதிமன்ற வழக்கறிஞர் ரா. பி. சேதுப்பிள்ளை
- இந்து சாதனம் இதழாசிரியர், புதின எழுத்தாளர் ம. வே. திருஞானசம்பந்தப்பிள்ளை
- முதலியார் செ. இராசநாயகம்
- வி. எஸ். இராச ஐயனார், புனித பத்திரியார் கல்லூரி ஆசிரியர்

## மதிப்புரைகள் வழங்கியோர்
- லோகோபகாரி (சென்னை)
- கலிகால தீபம்
- தமிழ் நேசன், கோலாலம்பூர்
# விக்கிப்பீடியா:முதற்பக்கக் கட்டுரைகள்/சூலை 17, 2011


**கபில மார்புப் பூங்குயில்** என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையாகும். தென்கிழக்காசியாவில் மியன்மார் முதல் கீழைச் சாவகம், பிலிப்பீன்சு மற்றும் போர்னியோ வரையிலான பகுதிகளிற் பரவிக் காணப்படும் இப்பறவையினம் 49 செமீ வரை வளரக்கூடியது. இதன் மேற்பகுதி சாம்பல் மற்றும் கடும் பச்சை நிறமாகவும் கீழ்ப் பகுதி செங்கபில நிறமாகவும் இருப்பதுடன் வெளிறிய மஞ்சள் நிறத்திலான அதன் சொண்டு சற்றுப் பெரிதாகவும் மேற்பகுதி கீழ் நோக்கி வளைந்தும் இருக்கும். இப்பறவைகளின் இறகுகளின் நிறங்களினடிப்படையில் ஆண், பெண் இரண்டும் ஒரே மாதிரியாகக் காணப்படும். ஏராளமான ஏனைய குயிலினங்களைப் போலன்றி, கபில மார்புப் பூங்குயில்கள் தம் கூடுகளைத் தாமே கட்டுவதுடன் தம் குஞ்சுகளையும் பராமரிக்கும் தன்மையுடைனவாகும். இப்பறவைகளின் இயற்கை வாழிடங்கள் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளும் துணை அயன மண்டல மற்றும் அயன மண்டலக் கண்டற் காடுகளுமாகும். இவை பொதுவாக மரங்களின் அடர்ந்த இலைகளுக்கிடையிலேயே வசிக்கும். இந்நாட்களில் இப்பறவைகளின் வாழிடங்களான காடுகள் பெரிதும் அழிக்கப்படுகின்றன. *மேலும்...*  
---

**முதலாம் சங்கிலி** (ஏழாம் செகராசசேகரன்) 1519 முதல் 1561 வரை யாழ்ப்பாண அரசை ஆண்ட அரசன். போர்த்துக்கேயருடைய குறிப்புக்கள் இவனை ஒரு கொடூரமான அரசனாகக் காட்டுகின்றன. இறுதிவரை பல வழிகளிலும் யாழ்ப்பாணத்துக்குள் புக முயன்ற போர்த்துக்கீசரைத் துணிந்து எதிர்த்து நின்றவன். இவனையும், ஏறத்தாழ ஒரு நூற்றாண்டுக்குப் பின் இருந்த சங்கிலி குமாரனையும் ஒன்றாக எண்ணிப் பலர் மயங்கினர். 18 ஆம் நூற்றாண்டின் இறுதியில் யாழ்ப்பாண வரலாற்று நூலான யாழ்ப்பாண வைபவமாலையை எழுதிய மயில்வாகனப் புலவர், பெயர் ஒற்றுமையால், இவ்விருவருக்கும் இடையில் ஆட்சி செய்த அரசர்களைக் குறிப்பிடாது விட்டுவிட்டார். ஆனால், போத்துக்கேயருடைய குறிப்புக்கள் இவர்கள் இருவரையும் தெளிவாக வேறுபடுத்துகின்றன. முதலாம் சங்கிலி யாழ்ப்பாணத்தை ஆண்ட ஆறாம் பரராசசேகரனின் மகன் என யாழ்ப்பாண வைபவமாலை கூறுகின்றது. சங்கிலியன் யாழ்ப்பாணத்தை ஆண்ட காலம், போர்த்துக்கேயர் இலங்கையில் தொடர்புகளை ஏற்படுத்தியிருந்த காலமாகும். இவர்களுடன் வந்த கத்தோலிக்கக் குருமார்கள் சமயப் பிரசாரங்களிலும், மத மாற்றங்களிலும் ஈடுபட்டிருந்தனர். போத்துக்கீசரின் இத்தகைய எல்லா நடவடிக்கைகளுமே கடுமையாக எதிர்த்துவந்தான். அவர்களின் இந்த நடவடிக்கைகளுக்குத் துணை போனவர்களையும் இரக்கம் பாராமல் தண்டித்தான். *மேலும்...*
# சிட்ருலின்



**சிட்ருலின்** (Citrulline) ஒரு ஆல்ஃபா- அமினோ அமிலமாகும். இதனுடைய நல்லியல் வாய்பாடு: H2NC(O)NH(CH2)3CH(NH2)CO2H. சிட்ருலின், பாலூட்டிகள் அமோனியா கழிவுநீக்கத்திற்குப் பயன்படுத்தும் யூரியா சுழற்சி தடவழியில் உள்ள ஒரு முக்கிய இடைநிலை வேதிப் பொருளாகும். ஆர்னிதின் மற்றும் கார்பமோயில் பாஸ்பேட்டிலிருந்து சிட்ருலின் உருவாக்கப்படுகிறது. இவ்வினையானது, யூரியா சுழற்சியில் உள்ள மைய வினைகளுள் ஒன்றாகும். மேலும், நைட்ரிக் ஆக்சைடு உருவாக்கும் நொதி (Nitric oxide synthase) ஆர்ஜினின் அமினோ அமிலத்திலிருந்து நைட்ரிக் ஆக்சைடு உருவாக்கும்போது, சிட்ருலின் துணைவிளைபொருளாக உருவாகிறது. நேரடியாக சிட்ருலின் டி.என்.ஏ மூலக்கூறிலிருந்து குறிமுறையீடு செய்யப்படாவிடினும், புரதப்பெயர்ப்பிற்கு பின்னான மாற்றங்களினால் பல புரதங்களும் சிட்ருலினாக்கப்படுகின்றன. புரதங்களில் சிட்ருலின் படிவுகள், பெப்டைடுஆர்ஜினின் இமைன்நீக்கி நொதிகளால் (peptidylarginine deiminases) உருவாக்கப்படுகின்றது. முடக்குவாத நோயாளிகளின் இரத்தத்தில் உள்ள சுழலான சிட்ருலினாக்கப்பட்ட புரதக்கூறு/புரதத்திற்கு எதிரான எதிர்ப்பான்கள் (பிறபொருளெதிரிகள்) நோயை கண்டறியப் பயன்படுகின்றன
# 3ஐ இன்போடெக் லிமிடெட்


**3ஐ இன்போடெக் லிமிடெட்**(*3i Infotech Ltd*, ) இந்தியாவைத் தளமாகக் கொண்டு இயங்கும் ஒரு உலகளாவிய தகவல் தொழில்நுட்ப நிறுவனம். இது முதல் 3 இந்திய மென்பொருள் பண்டத் தயாரிப்பு நிறுவனங்களுள் ஒன்றாக உள்ளது. இந்நிறுவனம் ஐடி சேவைகள் மற்றும் காப்பீடு, வங்கிகள், முதலீட்டு சந்தைகள், பரஸ்பர நிதிகள், சொத்து மேலாண்மை, உற்பத்தி மற்றும் சில்லறை உள்ளிட்ட துறைகளில் பல்வேறு வணிக செயலாக்க அயலாக்க மென்பொருட்களை வழங்குகிறது.  

## மேற்கோள்
# ஸ்ரீ ரேணுகா சுகர்



**ஸ்ரீ ரேணுகா சுகர்** மகாராஷ்டிராவில் உள்ள மும்பை நகரைத் தளமாகக் கொண்ட இந்தியாவின் மிக பெரிய சர்க்கரை மற்றும் எத்தனால் தயாரிப்பு நிறுவனம். இந்நிறுவனம் இந்தியாவின் எத்தனால் எரிபொருள் சந்தையில் 21% பங்கை கொண்டிருக்கிறது. இந்தியாவின் சர்வதேச சர்க்கரை வர்த்தகத்தில் 20% பங்கை இந்நிறுவனம் கொண்டுள்ளது.
# ரேமாண்ட் குழுமம்



**ரேமாண்ட் குழுமம்** இந்தியாவின் மிக பெரிய வர்த்தக துணி மற்றும் ஃபேஷன் சில்லறை விற்பனையாளர்களிள் ஒன்று உள்ளது. இந்நிறுவனத்திற்கு 200 நகரங்களில் இந்தியா மற்றும் வெளிநாடு முழுவதும் 550 க்கும் மேற்பட்ட சில்லறை விற்பனை கடைகள் உள்ளன. ரேமன்ட் குழுமத்தின் தலைவர் மற்றும் நிர்வாக இயக்குநராக கௌதம் சிங்கானியா இருக்கிறார்.  

ரேமாண்ட், ரேமண்ட் பிரீமியம் அப்ரரல், பார்க் அவென்யூ, பார்க் அவென்யூ வுமன் ColorPlus கலர் பிளஸ் & பார்க்ஸ் போன்ற ஆடை பிராண்டுகள் இந்த குழுவில் உள்ளன. 200 க்கும் மேற்பட்ட நகரங்களில் இந்தியாவிலும், வெளிநாடுகளிலும் 700 சில்லறை விற்பனையாளர்கள் வலைப்பின்னலுடன் பிணைக்கப்பட்டுள்ள 'தி ரேமண்ட் ஷாப்' (டிஆர்எஸ்) மூலம் அனைத்து பிராண்டுகளும் சில்லறை விற்பனை செய்யப்படுகின்றன.  

## அங்கீகாரங்கள்
இந்தியாவின் மிகவும் நம்பகமான பிராண்டுகளில் 23 வது இடத்தை ரேண்ட்மண்ட் பெற்றுள்ளதாக பிராண்ட் டிரஸ்ட் ரிபோர்டு 2014 தெரிவித்துள்ளது.
# விக்கிப்பீடியா:தானியங்கித் தமிழாக்கம்



தமிழ் விக்கிப்பீடியா ஒரு கலைக்களஞ்சியம். இதில், பிழையற்ற, படிப்பதற்குத் தெளிவாக உள்ள, தரமான கட்டுரைகளை இடுவதையே வரவேற்கிறோம்.  

தற்போது கிடைப்பில் உள்ள தானியங்கித் தமிழாக்கக் கருவி எதுவும் இத்தரத்தைக் கொண்டிருக்கவில்லை. குறிப்பாக, கூகுளின் தானியங்கித் தமிழ் மொழிபெயர்ப்பு ஒரு முதல் நிலைச் சோதனைத் தரமே உடையது. இம்மொழிபெயர்ப்பு, ஒரு கலைக்களஞ்சியத்தில் இடும் தரத்தில் பிழைகள் அற்றோ புரிந்து கொள்ளக்கூடிய தெளிவுடனோ காணப்படுவதில்லை. எனவே, கூகுள் தமிழாக்க உரையை அப்படியே கட்டுரைகளில் இடுவதைத் தவிர்க்கவும்.  

இந்த அடிப்படையில் தானியங்கித் தமிழாக்க உரைகள் சேர்க்கப்படும் கட்டுரையோ, கட்டுரைப் பகுதியோ உடனுக்குடன் நீக்கப்படும்.  

வேறு மொழி விக்கிப்பீடியாக்களில் இருந்து கட்டுரைகளை தமிழாக்கம் செய்ய விரும்பினால் - தமிழ்த் தூதரகத்தில் உங்கள் கோரிக்கைகளை இடுங்கள். (For translation requests please approach the Tamil Embassy)  

## இதனையும் காண்க
- விக்கிப்பீடியா:தானியங்கித் தமிழாக்கம்/குறிப்புகள்
- விக்கிப்பீடியா:உள்ளடக்க மொழிபெயர்ப்புக் கருவி
# கேஇசி இண்டர்நேஷனல்



**கே. இ. சி இண்டர்நேஷனல் லிமிடெட்** இந்தியாவின் இரண்டாவது மிக பெரிய மின் விநியோக, மின் கோபுரங்கள் உருவாக்கும் நிறுவனம். இது மும்பையை தலைமையிடமாகக் கொண்ட பொதுப் பங்கு நிறுவனமாகும். இந்நிறுவனம் தொலை தொடர்பு உள்கட்டமைப்பு சேவைகள், கோபுரச் சோதனை, செயற்கைக்கோள் மற்றும் ஜிபிஆர்எஸ் ஆய்வுகள் போன்ற சேவைகளை வழங்குகிறது. இந்நிறுவனம் அல்ஜீரியா, ஆப்கானிஸ்தான், எகிப்து, எத்தியோப்பியா, கானா, கஜகஸ்தான், கென்யா, இந்தியா, மாலி, மொசாம்பிக், நமீபியா, நைஜீரியா, சவுதி அரேபியா, தென் ஆப்பிரிக்கா, தஜிகிஸ்தான், மற்றும் ஐக்கிய அரபு எமிரேட்ஸ் ஆகிய நாடுகளில் செயல்படுகிறது.
# டக் ரைட்


**டக் ரைட் ** (*Doug Wright*, பிறப்பு: ஆகத்து 21 1914, இறப்பு: நவம்பர் 13 1998), இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டிகளிலும் , 497 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1951 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பாப் வையட்


**பாப் வையட்** (*Bob Wyatt*, பிறப்பு: மே 2 1901, இறப்பு: ஏப்ரல் 20 1995), இங்கிலாந்து அணியின் துடுப்பாட்டக்காரர். இவர் 40 தேர்வுத் துடுப்பாட்டப் போட்டியிலும் , 739 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1937 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டாட்டா மோட்டார்ஸ்


## வாங்கிய நிறுவனங்கள்
- 2004 ல் டாட்டா மோட்டார்ஸ் தென் கொரியாவின் டேவூ டிரக் உற்பத்தி பிரிவை வாங்கியது. தற்போது இது டாட்டா டேவூ என அழைக்கப்படுகிறது.
- 2005 இல், டாட்டா மோட்டார்ஸ் ஆர்கோனீஸ் ஹிஸ்பானோ கர்ரோசெரா நிறுவனத்தின் 21% பங்குகளை வாங்கியது. இதனால் அந்நிறுவனத்தின் கட்டுப்படுத்தும் உரிமையை பெற்றது
- 2008 இல், டாட்டா மோட்டார்ஸ், டெய்ம்லர் மற்றும் லான்செஸ்டர் வர்த்தக பெயர் உள்ளடக்கிய பிரித்தானிய ஜாகுவார் லேண்ட் ரோவர் (JLR), நிறுவனத்தை கையகப்படுத்தியது

## துணை நிறுவன பிராண்டுகள்
# தப்ரபேன் தீவு



**தப்ரபேன் தீவு** (*Taprobane Island*) இலங்கையில் வெலிகமை பட்டினத்துக்கு அருகில் உள்ள சிறியதொரு பாறைத் தீவாகும். முற்காலத்தில் இது *கல் தூவ (கல் தீவு)* என்றழைக்கப்பட்டது. இது தனியாருக்குச் சொந்தமானது. பண்டைக் காலத்தில் இலங்கையைக் குறிப்பதற்குப் பயன்படுத்தப்பட்ட கிரேக்கச் சொல்லே இத்தீவுக்குப் பெயரிடப் பயன்பட்டிருக்கிறது. இத்தீவு இரண்டரை ஏக்கர் பரப்பளவையே கொண்டுள்ளது.  

இத்தீவு முன்னர் பிரான்சு நாட்டிலிருந்து நாடு கடத்தப்பட்டிருந்த அந்நாட்டு இளவரசர் டி மௌனே என்பவருக்குச் சொந்தமாக இருந்தது. அவர் வெலிகமை பட்டினம் மீதும் அதன் அழகிய கடற்கரை மீதும் மிகுந்த அவாவுற்றதால், இத்தீவில் ஒரு இல்லத்தைக் கட்டி அதிலேயே வாழ்ந்து வந்தார். அவருக்குப் பின்னர், இத்தீவு அமெரிக்க எழுத்தாளரான பவுல் பௌல்சு என்பவருக்கு உரித்தாயிற்று.  

டச்சு எழுத்தாளரான பீட்டர் டென் கூப்பன் 1984 இல் தம் நாட்டில் கலக நிலை ஏற்பட்டிருந்த போது ஒரு மாதமளவில் தங்கியிருந்தார். பின்னர் அவுசுதிரேலியப் பாடலாசிரியரும் பாடகருமான கைலீ மினோகு இத்தீவில் தங்கியிருந்த போது, இத்தீவின் அழகினாற் கவரப்பட்டு, "தப்ரபேன் (அசாதாரண நாள்)" என்ற பாடலை இயற்றினார்.  

இத்தீவு பல்வேறு விளம்பரங்களுக்கும் ஹொலிவூட் படங்களுக்கும் களமாக இருந்துள்ளது.  


## இலக்கியம்
- 
- 

## வெளித் தொடுப்புகள்
- தப்ரபேன் தீவு
- "How to Live on a Part-time Island" by Paul Bowles
# டெட்டி வைன்யார்ட்


**டெட்டி வைன்யார்ட்** (*Teddy Wynyard*, பிறப்பு: ஏப்ரல் 1 1861, இறப்பு: அக்டோபர் 30 1936), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 154 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1906 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டிக் யங்


**டிக் யங்** (*Dick Young *, பிறப்பு: செப்டம்பர் 16 1885, இறப்பு: சூலை 1 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 139 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1908 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜாக் யங்


**ஜாக் யங்** (*Jack Young *, பிறப்பு: அக்டோபர் 14 1912, இறப்பு: பெப்ரவரி 5 1993), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , 341 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1949 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# செய்லர் யங்


**செய்லர் யங்** (*Sailor Young*, பிறப்பு: பிப்ரவரி 5 1876, இறப்பு: திசம்பர் 12 1964), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 171 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# காலின் வெல்ஸ்


**காலின் வெல்ஸ்** (*Colin Wells *, பிறப்பு: மார்ச்சு 3 1960), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1985 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# வின்ஸ் வெல்ஸ்


**வின்ஸ் வெல்ஸ்** (*Vince Wells*, பிறப்பு: ஆகத்து 6 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1999 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# அலெக்ஸ் வார்ப்


**அலெக்ஸ் வார்ப்** (*Alex Wharf*, பிறப்பு: சூன் 4 1975) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 ஒருநாள் பன்னாட்டுத் துடுப்பாட்டப் போட்டிகளிலும் 121 முதல்தர துடுப்பாட்டப் போட்டிகளிலும், 155 ஏ-தர துடுப்பாட்டப் போட்டிகளிலும், 33 இருபதுக்கு -20 போட்டிகளிலும் கலந்து கொண்டுள்ளார். 2004 - 2005 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சிங்காநல்லூர் குளம்


**சிங்காநல்லூர் குளம்** என்றழைக்கப்படும் சிங்காநல்லூர் ஏரி தமிழகத்தின் கோவை நகரில் உள்ள பெரிய ஏரிகளுள் ஒன்று. சுமார் 288 ஏக்கர் பரப்பளவில் சோழர் ஆட்சிக்காலத்தில் அமைக்கப் பட்ட இந்த குளம் கோவையின் சிங்காநல்லூர் பகுதியில் அமைந்துள்ளது. இங்கு நீர்க்காக்கை, நாமக்கோழி போன்ற பறவைகள் காணப்படுகின்றன. அக்டோபர் மாதத்தில் கூழைக்கடாப் பறவைகளும் வருகின்றன. 110-க்கும் அதிகமான பறவையினங்கள் இங்கு காணப்பட்டதாகப் பதிவு செய்யப்பட்டுள்ளது. இங்கு 2017 ஆண்டுவரை 10 ஆண்டுகளுக்கும் மேலாக நடைபெற்ற ஆய்வில் இந்த குளம் அமைந்துள்ளப் பகுதியில் தாவரங்கள், பறவைகள் உள்ளிட்ட 720 வகையான பல்லுயிர்கள் நிறைந்திருப்பது தெரிய வந்துள்ளது. குறிப்பாக 396 வகை தாவரங்கள், 160 வகையான பறவைகள், 62 வகையான பட்டாம்பூச்சிகள், 22 வகையான பாலூட்டிகள் என பல்வேறு உயிரினங்கள் இந்த குளத்தை நம்பி உயிர் வாழ்வதாக ஆவணப்படுத்தப்பட்டுள்ளது. மிக முக்கியமாக 200 வகையான மூலிகைச் செடிகள், வெளிநாட்டுப் பறவையினங்கள் ஆகியவற்றுக்கு சிங்காநல்லூர் குளம் அடைக்கலம் கொடுக்கும் இடமாக உள்ளது. பல்லுயிர் பெருக்கத்தின் முன்மாதிரியாக திகழும் சிங்காநல்லூர் குளம் தமிழகத்தின் முதல் நகர்ப்புற பல்லுயிர் பாதுகாப்பு மண்டலமாக அறிவிக்கப்பட்டுள்ளது.  

நொய்யல் ஆறு இதன் நீராதாரமாக விளங்குகிறது. கோவை-திருச்சி தேசிய நெடுஞ்சாலை குளத்தை ஒட்டிச் செல்கிறது. மேலும் போத்தனூர்-இருகூர் இருப்புப் பாதை குளத்தின் நடுவில் செல்கிறது. இக்குளத்தில் ஆகாயத்தாமரைகள் அதிகம் காணப்படுகின்றன. மழைநீர் நிறைந்திருக்கும் நாட்களில் மீன் பிடித்தலும் நடைபெறும்.  

2005-ஆம் ஆண்டளவில் இங்கு படகு இல்லம் ஒன்றும் செயல்பட்டு வந்தது.
# கிறிஸ் வோக்ஸ்



**கிறிஸ்டோபர் ரோஜர்ஸ் வோக்ஸ்** (*Chris Woakes*, பிறப்பு: 2 மார்ச் 1989) என்பவர் இங்கிலாந்து துடுப்பாட்டக்காரர் ஆவார். இவர் பன்னாட்டுப் போட்டிகளில் இங்கிலாந்து அணிக்காகவும் உள்ளூர் போட்டிகளில் வார்விக்சையர் அணிக்காகவும் விளையாடி வருகிறார். இவர் 2019 துடுப்பாட்ட உலகக்கிண்ணத்தை வென்ற இங்கிலாந்து அணியில் இடம்பெற்றிருந்தார். இவர் ஒரு வலது-கை மட்டையாளரும் வலது-கை மிதவேகப் பந்துவீச்சாளரும் ஆவார்.  

வோக்ஸ் விளையாடிய முதல் தேர்வுப் போட்டி 2013ஆம் ஆண்டு நடைபெற்ற ஆஷஸ் தொடரின் 5வது போட்டியாகும். இவர் 2017ஆம் ஆண்டு ஐபிஎல் போட்டியில் கொல்கத்தா நைட் ரைடர்ஸ் அணிக்காக ஏலத்தில் எடுக்கப்பட்டார். லார்ட்ஸ் மைதானத்தில் இந்தியாவுக்கு எதிராக நடைபெற்ற தேர்வுப் போட்டியில் வோக்ஸ் தனது முதலாவது தேர்வு நூறைப் பதிவு செய்தார்.
# தமிழர் பருவ காலங்கள்

**தமிழர் பருவ காலங்கள்** என்பது, பண்டைக்காலம் முதல் தமிழ்நாட்டில் வழக்கில் இருந்த பருவகாலப் பிரிவுகளைக் குறிக்கும். தமிழர்கள் ஓர் ஆண்டை கார்காலம், கூதிர்காலம் (குளிர்காலம்), ​முன்பனிக்காலம், பின்பனிக்காலம், இளவேனில்காலம், முதுவேனில்காலம் என ஆறு பருவங்களாக பிரித்தனர்.  

- **இளவேனில்காலம்:** இது தமிழ் மாதமான சித்திரை, வைகாசி யை உள்ளடக்கியது.
- **முதுவேனில்காலம்:** இது தமிழ் மாதமான ஆனி, ஆடி யை உள்ளடக்கியது.
- ** கார்காலம்:** இது தமிழ் மாதமான ஆவணி, புரட்டாசி யை உள்ளடக்கியது.
- **கூதிர்காலம்:** இது தமிழ் மாதமான ஐப்பசி, கார்த்திகை யை உள்ளடக்கியது. இலைகள் கூம்பி உதிர்வது கூதிர் எனப்படும்.
- **முன்பனிக்காலம்:** தமிழ் மாதமான மார்கழி, தை யை உள்ளடக்கியது.
- **பின்பனிக்காலம்:** இது தமிழ் மாதமான மாசி, பங்குனி யை உள்ளடக்கியது.

பண்டைத் தமிழ் மக்கள் மாறிமாறி வரும் பருவ காலங்களைக் காலத்தின் மாற்றங்களாக மட்டும் கருதாமல் மக்கள் வாழ்வியலுடனும், அவர்கள் வாழும் நிலத்துடனும் பிணைத்துப் பார்த்தார்கள். தமிழர் நிலப் பிரிவுகளான முல்லை, குறிஞ்சி, மருதம், நெய்தல், பாலை போன்றவற்றுக்கு உரித்தான பருவகாலங்களைப் பற்றித் தொல்காப்பியம் பேசுகிறது. இதன்படி, முல்லை நிலத்துக்குக் கார் காலமும்; குறிஞ்சி நிலத்துக்குக் கூதிர் காலமும், முன்பனிக் காலமும்; மருதத்துக்கும், நெய்தலுக்கும் எல்லாப் பருவகாலங்களும், பாலை நிலத்துக்கு இளவேனில், முதுவேனில், முன்பனி ஆகிய காலங்களும் உரியவை.  

## பெரும் பொழுது
**இரண்டு மாதம் ஒரு பெரும் பொழுதாகும்**  

**பெரும்பொழுது (ஓராண்டின் ஆறு கூறுகள்)**

| இளவேனிற் காலம் | வசந்த காலம் | சித்திரை, வைகாசி |  |
| --- | --- | --- | --- |
| முதுவேனிற் காலம் | கோடை காலம் | ஆனி, ஆடி |  |
| கார்காலம் | மழை மேகங்களால் சூழ்ந்த காலம் [கார் - மேகம்] | ஆவணி, புரட்டாசி |  |
| கூதிர்காலம் | குளிர் காற்று வீசும் காலம் [கூதிர் - குளிர் காற்று] | ஐப்பசி, கார்த்திகை |  |
| முன்பனிக் காலம் | விடியலில் பனி பெய்யும் காலம் | மார்கழி, தை |  |
| பின்பனிக் காலம் | காலையில் பனி பெய்யும் காலம் | மாசி, பங்குனி | } |
# வாலாங்குளம்


**வாலாங்குளம்** தமிழகத்தின் கோவை நகரில் உள்ள பெரிய ஏரிகளுள் ஒன்று. இது உக்கடத்தில் இருந்து ராமநாதபுரம் பகுதி வரை பரந்துள்ளது. இதன் நீராதாரம் நொய்யல் ஆறு ஆகும். ஏறக்குறைய 160 ஏக்கர் பரப்பளவு கொண்டது. கோவை பாலக்காடு இருப்புப்பாதை இக்குளத்தின் ஊடாகச் செல்கிறது. இதன் ஒரு புறம் பாலக்காடு புறவழிச்சாலையும் மறுபுறம் திருச்சி சாலையும் செல்கின்றன.  

ஆகாயத்தாமரைகள் நிறைந்திருக்கும் இக்குளத்தில் கொக்குகள், நாமக்கோழிகள் ஆகியவை வாழ்கின்றன.
# விக்கிப்பீடியா:உங்களுக்குத் தெரியுமா/ஆகத்து 31, 2011


- **கிண்டில்** (படம்) அமேசான் நிறுவனத்தால் உருவாக்கி அறிமுகப்படுத்தப்பட்ட மின்னூல்களை இலகுவாக வாசிக்க உதவும் கருவி.
- 4341 அடிகளைக் கொண்ட **சிவகங்கை வரலாற்றுக் கும்மிப்** பாடல் எளிய நடையில் சிவகங்கை வரலாற்றைச் சொல்கிறது.
- ஐக்கிய அமெரிக்காவில் **படைப்புவாதத்தை** பள்ளி அறிவியல் வகுப்புகளில் கற்பிக்கக்கூடாது என்ற சட்டத்தடையை மீறுவதற்காக **நுண்ணறிவு வடிவமைப்புக் கோட்பாடு** உருவாக்கப்பட்டது.
- **யூரியா சுழற்சி** என்பது பல விலங்குகளில் அமோனியாவிலிருந்து, யூரியா தயாரிக்க நடைபெறும் உயிரிவேதி வினைகளின் சுழற்சி.
- தென்னமெரிக்க நாடுகளுக்கிடையே நடத்தப்படும் **கோப்பா அமெரிக்கா** காற்பந்தாட்டப் போட்டிகளில் பத்து தென்னமெரிக்க நாடுகளைத் தவிர இரு வட/நடு அமெரிக்க நாடுகளும் பங்கேற்கின்றன.
# 4 வெஸ்டா


**வெஸ்டா** (*Vesta*), அல்லது பொதுவாக **4 வெஸ்டா** (*4 Vesta*), என்பது ஒரு சிறுகோள். இதன சராசரி விட்டம் கிட்டத்தட்ட 530&nbsp;கி.மீ.. செரசு என்ற குறுங்கோளை அடுத்து இப்பட்டையில் காணப்படும் மிகப்பெரும் சிறுகோளும் இதுவாகும்.  

வெஸ்டா சிறுகோள் செருமனியின் வானியலாளர் ஐன்றிக் வெல்லெம் ஓல்பர்ஸ் என்பவர் 1807 ஆம் ஆண்டு மார்ச் 29 ஆம் நாள் கண்டுபிடித்தார்,. வெஸ்டாவை அது 530 கி.மீ. உயரத்தில் சுற்றி வந்தது. இது மேலும் ஒன்பது மாதங்கள் வெஸ்டாவை ஆய்வு செய்த பிறகு செரசு என்ற குறுங்கோளை நோக்கிப் பயணித்து அதனை 2015 ஆம் ஆண்டில் சென்றடையும்.
# பத்மசாலியர்


**பத்மசாலியர்** (*Padmasaliyar*) எனப்படுவோர் தமிழகத்தில் வாழுகின்ற தெலுங்கு இனக்குழுவினர் ஆவர். இவர்கள் விஜயநகர ஆட்சியின் காலத்தில் ஆந்திராவில் இருந்து தமிழகம் வந்தனர்.  
இச்சமூகத்தினர் தெலுங்கு மொழியைத் தாய்மொழியாகக் கொண்டோராவர்.  
இவர்கள் தங்களைப் பத்மபிராமின் என்று அழைத்து கொள்கின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.  

## சொற்பிறப்பியல்
பத்மசாலி என்ற சொல் பத்மா மற்றும் சாலி என்ற இரண்டு சொற்களிலிருந்து உருவானது; பத்மா என்றால் தாமரை என்றும் சாலி என்றால் நெசவாளர் என்றும் பொருள். பத்மா என்ற சொல் விஷ்ணுவின் தொப்புளிலிருந்து தோன்றிய தாமரை என்ற நூலின் புராணத்தைக் குறிக்கிறது.  

## தொழில்
இவர்கள் பெரும்பான்மையாக நெசவுத் தொழிலில் ஈடுபட்டு வருகின்றனர்.  

## வாழும் பகுதிகள்
இவர்கள் தமிழகத்தில், குறிப்பாக தஞ்சாவூர், திருச்சிராப்பள்ளி, திருவாரூர், காஞ்சிபுரம், நாகப்பட்டினம், அரியலூர், பெரம்பலூர், வேலூர், தர்மபுரி, திருநெல்வேலி மற்றும் கள்ளக்குறிச்சி, சேலம், திருவள்ளூர், திருப்பூர், கரூர் மற்றும் கோவை, சென்னை - பழைய வண்ணாரப்பேட்டை ஆகிய பகுதிகளில் வசிக்கின்றனர்.  

## தற்போதைய நிலை
சம்பிரதாயத்தின் அடிப்படையில், பத்மசாலிகள் சைவர்கள் மற்றும் வைணவர்கள் என இரண்டு குழுக்களாகப் பிரிக்கப்பட்டுள்ளனர். சைவர்கள் சிவனை வழிபடுவதை விரும்புகிறார்கள், வைணவர்கள் விஷ்ணுவை வழிபடுவதை விரும்புகிறார்கள். இந்த மத மற்றும் தொழில் வேறுபாடுகள் கலப்பு உணவு மற்றும் கலப்பு திருமணத்திற்கு தடையாக இல்லை. அவர்கள் சாமுண்டீஸ்வரி மற்றும் எல்லம்மா போன்ற உள்ளூர்த் தெய்வங்களை வணங்குகிறார்கள். பத்மசாலிகள் புனித நூலை அணிகிறார்கள். இருப்பினும், இந்த நடைமுறை சமீபத்திய ஆண்டுகளில் சமஸ்கிருதமயமாக்கல் மற்றும் உயர் சாதி அந்தஸ்துக்கான ஆசைகளுடன் குறைந்துள்ளது.  

நூல் ஜரிகை விலைவாசி ஏற்றத்தாலும் தொழில் நசிவின் காரணமாகவும் தினக்கூலி உயராத காரணத்தாலும் நெசவுத் தொழிலில் ஈடுபட்டு வந்த பெரும்பாலான சமூக மக்கள் தொழிலைக் கைவிட்டு சமையல், கடைகள், ஜவுளித்துறை மற்றும் பிற தொழிலுக்கு மாறிவிட்டனர்.  

இன்று பெரும்பாலும் கைத்தறித் தொழில் நசிவடைந்துவிட்டது.
# ஜார்ஜ் வுட்


**ஜார்ஜ் வுட்** (*George Wood*, பிறப்பு: ஆகஸ்ட் 22 1893, இறப்பு: மார்ச்சு 18 1971), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும் , 101 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹென்றி வுட்


**ஹென்றி வுட்** (*Henry Wood *, பிறப்பு: திசம்பர் 14 1853, இறப்பு: ஏப்ரல் 30 1919), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும் , 316 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 - 1892 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரெஜினால்ட் வுட்


**ரெஜினால்ட் வுட்** (*Reginald Wood*, பிறப்பு: மார்ச்சு 7 1860, இறப்பு: சனவரி 6 1915), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 12 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# செம்மி வுட்ஸ்


**செம்மி வுட்ஸ்** (*Sammy woods *, பிறப்பு: ஏப்ரல் 13 1867, இறப்பு: ஏப்ரல் 30 1931), இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டியிலும் , 401 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 - 1896 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹேம்லதா கலா


**ஹேம்லதா கலா** (*Hemlata Kala *, பிறப்பு: ஆகஸ்ட் 15 1975), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 78 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 - 2006 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1999 - 2008 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# எச். டீ. எக்கர்மன்


**எச். டீ. எக்கர்மன்** (*H. D. Ackerman*, பிறப்பு: பிப்ரவரி 14 1973, தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 220 முதல்தர துடுப்பாட்டப் போட்டிகளிலும், 226 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வெங்கடேசர் கல்பனா


**வெங்கடேகர் கல்பனா** (*Venkatacher Kalpana *, பிறப்பு: சூலை 18 1961), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1986 - 1991 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1986 - 1993 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பௌசியா கலீலி


**பௌசியா கலீலி** (*Fowzieh Khalili*, பிறப்பு: அக்டோபர் 10 1958), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் எட்டு தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1977 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1976 - 1982 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அருந்ததி கிர்கிரே


**அருந்ததி கிர்கிரே** (*Arundhati Kirkire*, பிறப்பு: ஆகத்து 20 1981), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 30 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2002 ல் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2000 - 2005 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ரீமா மல்ஹோத்ரா


**ரீமா மல்ஹோத்ரா** (*Reema Malhotra*, பிறப்பு: அக்டோபர் 17 1980), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 30 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2006 ல் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2003 - 2009 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தமிழச்சி (எழுத்தாளர்)


**தமிழச்சி** என்கின்ற புனைப்பெயரில் இணையத்தில் எழுதிவரும் இவரின் இயற்பெயர் *யூமா*. இவரது வம்சாவழியினர் தமிழகத்தை சேர்ந்தவர்கள். தந்தை தாய் வழி பாண்டிச்சேரியை சேர்ந்தவர். தந்தை பிரான்ஸ் நாட்டில் இராணுவத்தில் உயர்அதிகாரியாக பணிபுரிந்தவர். தொழிற்கல்வி பயின்ற தமிழச்சி சுயதொழிலில் உள்ளார். பிரான்சில், ஒரு பெண்கள் அமைப்பின் (UNION REGIONALE DES CIDFF) செயற்பாட்டாளராகவும், ஐரோப்பாவில் பெரியார் விழிப்புணர்வு இயக்க உருவாக்கத்தில் பங்களித்தவராகவும் பதிவு செய்யப்பட்டுள்ளார்.